Erikasson, Je T'aime ja Viper Acktion pitivät V75-suosikkeina | IS RAVIT
Erikasson, Je T'aime ja Viper Acktion pitivät V75-suosikkeina
07.02.2009 , päivitetty 07.02.2009
Viikon V75-peli Vermossa lähti käyntiin kahden suosikin voitoilla. Viidennen kohteen nimiinsä vienyt Viper Acktion oli kolmas suosikkivoittaja. Kolmannen kohteen For Ever Mine oli yllättäjä, ja pitkälti sen ansiota oli V75-arvon nouseminen lähes tuhanteen euroon.
Seuraavassa tiivistelmät V75-lähdöistä.
V75-1 Valiodivisioonakarsinta sh 2100a
Juoksunkulku: Suosikki Erikasson marssi keulapaikalle toisessa kaarteessa. Harri Koivusen ajokki lopetti päätöspuolikkaan 22,0 - vauhtia ja oli ylivoimainen ykkönen.
Voittaja: Erikasson (90%) oli luonnollisesti koko kierroksen käytetyin varma.
Jossiteltavaa: Ramiini (4%) lopetti 4. ulkoa loppua lentäen, mutta ei ehtinyt kuin kolmanneksi. Voiton suhteen ei jäänyt jossiteltavaa, mutta kakkossija olisi ollut onnistuneella juoksulla haarukassa.
Muuta: Turon Loppi suhahti 3. sisältä toiseksi ohi johtavan takana juosseen Tutuarin, joka taipui lopulta neljänneksi.
Väliajat: 23,0 - 25,5 - 30,0 - 22,0.
Voittoaika: 25,9a/2100m.
V75-2 Pronssidivisioona lv 1609a
Juoksunkulku: Je T'aime latasi piikkipaikalle, mistä hallitsi varmoin ottein.
Voittaja: Je T'aime (35%) oli lähtönsä eniten pelattu.
Jossiteltavaa: Riverside Sel laukkasi kesken vahvan nousun loppukurvin lopussa. E L Stewart kiri 5. ulkoa viime metrit terävästi.
Muuta: Toisessa ja kolmannessa ulkona matkanneet Arbok ja Santa Zidane valloittivat muut totosijat ennen sisäradalla johtavan takana järjestyksessä juosseita Quick Enoughia ja River Attractivea. Kakkossuosikki Briso Dominic väsyi johtavan rinnalta yhdeksänneksi.
Väliajat: 13,0 - 15,0 - 13,0
Voittoaika: 14,4a/1609m.
V75-3 Haastajadivisioonakarsinta lv 2600a
Juoksunkulku: Suosikki True Kemp piti alussa keulapaikan. For Ever Mine pääsi 4. sisältä uimaan johtavan taakse loppukurvissa, mistä paukautti ykköseksi maalisuoralla.
Voittaja: For Ever Mine (5%) oli 6. suosikki.
Jossiteltavaa: Caijus Fortis kiri 4. ulkoa vahvasti toiseksi, mutta laukkasi lyhyesti loppusuoralla ja hylättiin.
Erikoista: Toisena ja kolmantena sisällä matkanneet Scimmio Rosso ja Demi's Wind nostivat loppukurvissa toisen radan kautta kiriin, mikä aukaisi For Ever Minelle tilaa sisäradalle.
Väliajat: 14,0 - 19,5 - 17,0 - 15,0
Voittoaika: 17,4a/2600m.
V75-4 Huippu- vs Tähtidivisioonakarsinta sh 2100
Juoksunkulku: Loimori haki alussa keulapaikan Siirakilta. Suosikit juoksivat takapareissa ja lähtivät hyökkäykseen toisessa kaarteessa Turon Valon johdolla. Loppusuoralla liikkui väkevimmin Vokmar, joka voittikin lopulta selvästi ennen Loimoria.
Voittaja: Vokmar (11%) oli 3. suosikki.
Jossiteltavaa: Ronalt lopetti 6. sisältä tilaa saatuaan loppua lennokkaasti.
Muuta: Suosikki Rallin Valtti (49%) laukkasi loppusuoralla, mutta ei tuossa vaiheessa edennyt erikoisesti.
Väliajat: 28,0 - 29,5 - 26,0 - 26,0
Voittoaika: 27,2/2100m.
V75-5 Hopeadivisioonakarsinta lv 2100a
Juoksunkulku: Maxi Lotus avasi piikkiin ohi Kustaasinin. Cannon Flame teki ratkaisun kolmannesta ulkoa ensimmäisellä takasuoralla edeten toisen radan vetäjäksi ohi Greenheartin. Viper Acktion aloitti kirinsä neljännestä ulkoa viimeisellä takasuoralla ja eteni lopussa vahvasti voittoon.
Voittaja: Viper Acktion (37%) oli eniten pelattu.
Jossiteltavaa: Kustaasin menetti jonkin verran asemiaan väsyneen Maxi Lotuksen takana, mutta tuli tilaa löydettyään mukavasti. Exponent Leber lopetti viidennestä ulkoa juosten ja oli sijoitustaan parempi.
Väliajat: 13,5 - 17,0 - 14,0 - 14,0
Voittoaika: 15,5a/2100m.
V75-6 Tammadivisioonakarsinta lv 2100
Juoksunkulku: Kakkossuosikki Tindra Faming haki keulapaikan ensimmäisellä takasuoralla suosikki Heaven Tölliltä. Tämän jälkeen mentiin varsin hiljaista tempoa, joten sisärata veti lopussa. Tindra Farming piti Heaven Töllin niukasti mutta varmasti takanaan.
Voittaja: Tindra Farming (25%) oli 2. suosikki
Jossiteltavaa: Courtney Belle lopetti lujaa 7. sisältä, mutta oli kärkipään sijoitusten suhteen vailla mahdollisuuksia kovassa lopetuksessa. Lumiere nousi 4. sisältä toiseen ulos viimeisellä takasuoralla ja jäi samassa väsyvän taakse pussiin. Tilaa saatuaan tamma tuli lujaa loppua.
Väliajat: 15,5 - 18,5 - 20,0 - 14,0
Voittoaika: 17,5/2100m.
V75-7 Nousijadivisioonakarsinta sh 2100a
Juoksunkulku: Kakkossuosikki Turon Tytti otti alussa keulapaikan ja sai rinnalleen suosikki Pirttilän Figon, jota seurasi kolmossuosikki Aabros. Loppukaarteeseen mentäessä Pirttilän Figo hankki yliotteen Turon Tytistä, mutta se ei pystynyt lopussa vastaamaan lujaa kirineelle Sarin Toivolle, joka eteni voittoon. 4.sisällä juossut Pilkun Pimu lopetti napakasti toiseksi ohi Pirttilän Figon.
Voittaja: Sarin Toivo (10%) oli 4. suosikki.
Erikoista: Sarin Toivo haparoi juuri ennen maalia, mutta ei aivan revennyt laukalle.
Väliajat: 28,5 - 30,5 - 34,0 - 28,0
Voittoaika: 31,0a/2100m.
V75-pelin voitto-osuudet:
7 oikein 174 kpl 953,00 €
6 oikein 7071 kpl 15,60 €
5 oikein veikanneet jäivät voitto-osuudetta.